
A   V   I   Z

asupra propunerii legislative privind împroprietărirea cu teren agricol a 

familiilor tinere, a familiilor tfără pământ, a specialiştilor sau veteranilor de război şi a revoluţionarilor


Cu adresa nr.506 din 14 decembrie 1999, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, în procedură de urgenţă cu propunerea legislativă privind împroprietărirea cu teren agricol a familiilor tinere, a familiilor tfără pământ, a specialiştilor sau veteranilor de război şi a revoluţionarilor.



În şedinţa din 15 decembrie 1999, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a avizat-o favorabil, cu următoarele amendamente:

	Nr.

Crt.
	Text iniţial
	Amendament propus

Text adoptat de comisie
	Motivare

	1. 
	Titlul:


Lege privind împroprietărirea cu teren agricol a familiilor tinere, a familiilor fără pământ, a specialiştilor, a veteranilor de război şi a revoluţionarilor.
	Titlu:


Lege privind împroprietărirea cu teren agricole a familiilor din mediul rural care nu deţin pământ în proprietate.
	Titlul propus este mai sintetic şi reflectă mai bine obiectul proiectului.

	2.
	
Art.1.  – De prevederile prezentei legi beneficiază următoarele categorii de cetăţeni care nu au suprafeţe agricole în proprietate:


a)  specialiştii din agricultură, cadrele medicale şi personalul didactic, indiferent de vârstă, dacă cel puţin unul dintre soţi lucrează în aceste domenii;


b)  slujitorii cultelor religioase recunoscute prin lege;


c) toţi cei nominalizaţi prin art.15 alin.3 şi alin.5, art.21  alin.1 şi alin.2 din Legea nr.18/1991 republicată, prin art.10 litera (t) din Legea 42/1990 precum şi prin art.13 litera (a) privitor la terenul agricol din Legea 44/1994 şi care nu au fost împroprietăriţi.


Prevederile alin.1. se aplică numai în cazul familiilor care se stabilesc şi locuiesc efectiv în localitatea în care este situat terenul solicitat. 


	
Art.1.  – De prevederile prezentei legi,  beneficiază următoarele categorii de cetăţeni care au domiciliul şi locuiesc efectiv în mediul rural şi nu deţin pământ în proprietate:


a)  specialiştii din agricultură, cadrele medicale şi personalul didactic, indiferent de vârstă, dacă cel puţin unul dintre soţi lucrează în aceste domenii, precum şi alte categorii de specialişti stabilite prin hotărâre a consiliului local adoptată cu votul a cel puţin 2/3 din numărul consilierilor în funcţie;


b) persoanele prevăzute la art.15 alin.3 şi alin.5, art.21 alin.1 şi alin.2 din Legea nr.18/1991 republicată, la art.10 lit.(t) din Legea nr.42/1990, precum şi la art.13 lit.(a) din Legea nr.44/1994, cărora nu li s-au atribuit terenuri în proprietate până la data intrării în vigoare a prezentei legi.


c) familiilor tinere, în care cel puţin unul dintre soţi are vârsta de până la 35 de ani;


d) slujitorii cultelor religioase recunoscute prin lege.
	Imbunătăţirea redactării şi o mai bună precizare a categoriilor de beneficiari.

	3. 
	
Art.2. – Terenurile agricole obţinute prin desecări, îndiguiri, lucrări hidroameliorative şi de combatere a eroziunii solului, în perioada 1945 – 1989 care vor fi stabilite de către Guvern ca făcând parte din proprietatea privată a statului precum şi rezerva de teren constituită la nivelul mincipiilor, oraşelor şi comunelor vor putea face obiectul împroprietăririlor prevăzute în prezenta lege.


	
Art.2. – Improprietărirea persoanelor prevăzute la art.1 se face din terenurile aflate în proprietatea privată a statului, determinată potrivit prevederilor Legii nr.18/1991, republicată şi Legii nr.213/1998.
	Formularea propusă de comisie este mai largă, permiţând să beneficeze de prevederile legii un număr mai mare de persoane.

	4. 
	
Art.3. – Terenurile preluate de la Domeniul Coroanei, cele aparţinătoare Ministerului Apărării Naţionale precum şi terenurile fermelor de stat existente la adoptarea Legii 187/1945 rămân în proprietatea publică a statului.


	
Text neschimbat.


	

	5. 
	
Art.4  - Limita maximă de teren agricol care poate fi solicitat este de 5 ha. de familie.
	
Art.4  - Limita maximă de teren agricol care poate fi atribuit în proprietate este de 2 ha. de familie.


	Suprafaţa de 5 ha. este nerealistă, având un profund şi vizibil caracter populist.

	6. 
	
Art.5. – Cererile  pentru atribuirea terenurilor se depun la Primării, în termen de 60 de zile de la apariţia  legii în Monitorul Oficial, fiind centralizate la nivelul Prefecturilor, care vor verifica legalitatea acestora.


- Prefecturile precum şi structurile din teritoriu ale Ministerului Agriculturii ş Alimentaţiei, Oficiile Judeţene de Consultanţă Agricolă şi  Oficiile de Cadastru şi Organizare a Teritoriului vor face identificarea, delimitarea şi punerea în posesie efectivă a celor îndreptăţiţi precum şi suprafaţa de teren ce va fi atribuită.


	
Art.5. – Cererile  pentru atribuirea terenurilor se depun la primării, în termen de 60 de zile de la intrarea în vigoare a prezentei legi şi se centralizează de către prefect care verifică şi legalitatea acestora.


Art.6. (1) Identificarea şi delimitarea terenurilor care pot fi atribuite în proprietate se fac prin hotărâre  a Guvernului, pe judeţe şi comune, în termen de 60 de zile de la data intrării în vigoare a prezentei legi.


(2)  Atribuirea în proprietate se face prin “titlu de proprietate” semnat de prefect şi directorul direcţiei agricole judeţene şi se înmânează de către primar.


(3) Punerea în posesie a terenurilor atribuite în proprietate se face de către direcţiile generale pentru agricultură şi alimentaţie şi oficiile de cadastru şi organizarea teritoriului.


	Imbunătăţirea redactării prin utilizarea unor noţiuni specifice activităţii legislative.

Se precizează că identificarea şi delimitarea se fac prin hotărâre a Guvernului pe judeţe şi în cadrul acestora, pe comune, pentru a exista ordine şi precizie în derularea acţiunii. 

Se precizează denumirea actului doveditor al dreptului de proprietate şi autorităţile competente să-i dea forţa juridicp necesară, prin semnătura lor.

	7. 
	
Art.6. – Terenurile atribuite în proprietate potrivit prevederilor prezentei legi nu pot fi arendate sau date în folosinţă altor persoane şi nici nu pot fi înstrăinate timp de 10 ani de la data primirii titlului de proprietate.


- In primii 10 ani de la data atribuirii în proprietate, terenurile care fac obiectul prezentei legi pot fi transmise prin moştenire legală numai dacă moştenitorii îndeplinesc condiţiile prevăzute de prezenta lege art.4 alin.1 şi 2. In caz contrar se aplică dispoziţiile dreptului comun privitor la moştenirile vacante.


	
Art.7. (1) Terenurile atribuite în proprietate potrivit prevederilor prezentei legi nu pot fi arendate sau date în folosinţă altor persoane şi nici nu pot fi înstrăinate timp de 10 ani de la data primirii titlului de proprietate.


(2) In primii 10 ani de la data atribuirii în proprietate, terenurile care fac obiectul prezentei legi pot fi transmise prin moştenire legală numai dacă moştenitorii îndeplinesc condiţiile prevăzute în prezenta lege. In caz contrar se aplică dispoziţiile dreptului comun privitor la moştenirile vacante.


	Imbunătăţirea redactării, cu partrarea conţinutului.

	8. 
	
Art.7. – Nerespectarea prevederilor art.6, schimbarea domiciliului  sau mutarea efectivă din localitatea în care s-a făcut împroprietărirea , în primii 10 ani de la efectuarea acesteia, atrage pierderea dreptului de proprietate asupra terenului în cauză.


- Pierderea dreptului de proprietate, în condiţiile prevăzute de alin.3 se constată prin hotărâre judecătorească la solicitarea Prefectului după sesizarea făcută de către Primărie.
	
Art.8. (1) Nerespectarea prevederilor art.7, schimbarea domiciliului  sau mutarea efectivă din localitatea în care s-a făcut împroprietărirea , în primii 10 ani de la efectuarea acesteia, atrage pierderea dreptului de proprietate asupra terenului în cauză.


(2) Pierderea dreptului de proprietate se constată prin hotărâre judecătorească la solicitarea Prefectului după sesizarea făcută de către primar.


	Text identic cu cel din propunerea legislativă.

	9. 
	
Art.8. – In primii 10 ani de la data împroprietăririi, persoanele beneficiare de titlul de proprietate obţinut în baza prezentei legi vor fi scutite de plata impozitului pe terenul agricol, până în anul 2010.
	
Art.9. – Persoanele împroprietărite potrivit prezentei legi vor fi scutite de plata impozitului pe teren până în anul 2010. 
	

	10.


	
Art.9. – In termen de 60 de zile de la apariţia legii în Monitorul Oficial prin HG vor fi stabilite şi publicate la nivel de judeţe, municipii, oraşe şi comune, suprafeţele care vor face obiectul împroprietăririi.


- Efectuarea formelor de publicitate imobiliară pentru terenurile dobândite potrivit prevederilor prezentei legi de către Prefecturi este obligatorie şi gratuită.

